Diari Oficial de la Generalitat Valenciana


Sumari del DOGV 3746, del 10-05-2000 (2000/3564)

ACORD de 25 d'abril de 2000, del Govern Valencià, pel qual es declara l'ocupació urgent dels béns i drets subjectes a expedient d'expropiació forçosa de l'Ajuntament de Torrent.
---------------------------------------------------------------------------------------------------------------------------------------------------------------------------------

### Dades del document

Número de DOGV
:   3746

Data del DOGV
:   10-05-2000

Secció del DOGV
:   V. ALTRES ANUNCIS - F) EXPROPIACIONS

Número del document
:   2000/3564


Data del document
:   25-04-2000

Organisme emissor
:   Conselleria de Justícia i Administracions Públiques

Tipus de document
:   Acord

Descriptors 

:   * Torrent
    * administració local
    * expropiació

ACORD de 25 d'abril de 2000, del Govern Valencià, pel qual es declara l'ocupació urgent dels béns i drets subjectes a expedient d'expropiació forçosa de l'Ajuntament de Torrent. [2000/X3564]
  
El Govern Valencià, en la reunió del dia 25 d'abril de 2000, adoptà l'acord següent:
  
L'Ajuntament de Torrent, després de l'aprovació del projecte d'urbanització i el compliment dels requisits legals, va sol·licitar la declaració d'ocupació urgent dels béns i drets afectats per l'expedient d'expropiació forçosa per a l'execució del Projecte d'urbanització de les unitats d'execució 4.6, 4.7, 4.8, 4.9, 4.10, 4.11 Marquesat i entorn (Reina Sofia).
  
Aquesta declaració d'ocupació urgent es justifica per les raons següents:
  
L'ocupació dels béns i drets afectats per l'expropiació és urgent, per ser necessària per a l'execució del Projecte d'urbanització de les unitats d'execució 4.6, 4.7, 4.8, 4.9, 4.10, 4.11 Marquesat i entorn (Reina Sofia), aprovat per acord plenari de data 4 de juny de 1998, les obres de les quals ja han sigut contractades.
  
La relació de propietaris, béns i drets afectats per l'expedient va ser sotmesa a informació pública i notificada individualment als interessats, presentant-se al·legacions que han sigut resoltes pel ple de la Corporació. Hi consta l'aprovació del projecte d'obres, l'acta de replantejament i retenció de crèdit.
  
Per tot això, i considerant les facultats conferides pel Reial Decret 3.318/1983, de 25 d'agost, d'acord amb els articles 32 i 17 de l'Estatut d'Autonomia de la Comunitat Valenciana, en relació amb l'article 25 i la disposició final segona de la Llei de la Generalitat Valenciana 5/1983, de 30 de desembre, a proposta del conseller de Justícia i Administracions Públiques, el Govern Valencià
  
ACORDA
  
Declarar l'ocupació urgent dels béns i drets subjectes a expedient de expropiació forçosa instruït per l'Ajuntament de Torrent, per a l'execució del Projecte d'urbanització de les unitats d'execució 4.6, 4.7, 4.8, 4.9, 4.10, 4.11 Marquesat i entorn (Reina Sofia).
  
Relació de béns i drets afectats
  
Finca núm.: 1
  
Expropiació: total
  
Dret afectat: propietat
  
Bé o dret a expropiar: edifici ubicat a l'avinguda Pérez Galdós núm. 26.
  
Dades personals de l'afectat: Juan Francisco Sanfélix Guerrero; DNI: 81 485 327, amb domicili a Torrent, carrer Simancas núm. 26.
  
Ref. cadastral: 7077713.
  
Superfície total: 160 m2
  
Descripció del bé: casa de planta baixa, amb habitatge, edificada el 1969, amb distribució pròpia per a habitar i jardí. Té una superfície total de 160 m2, dels quals corresponen 85 m2 a la part edificada i la resta al jardí.
  
Registre de la Propietat: inscrita al tom 950, llibre 182, foli 39, finca 14.263, inscripció 4ª.
  
Càrregues: lliure de càrregues i arrendaments.
  
Finca núm.: 2
  
Expropiació: total
  
Dret afectat: propietat
  
Bé o dret a expropiar: edifici ubicat a l'avinguda Pérez Galdós núm. 28.
  
Dades personals de l'afectat: societat conjugal formada per Faustino Soria Córcoles (DNI: 4 312 385), i Manuel Córcoles Donate. Domicili a Torrent, carrer Simancas núm. 28.
  
Ref. cadastral: 7077714.
  
Superfície total: 160 m2
  
Superfície a expropiar: 160 m2.
  
Descripció del bé: casa de planta baixa, amb un habitatge, edificada en 1969, amb distribució pròpia per a habitar i jardí. Té una superfície total de 160 m2 dels que corresponen 88 m2 a la part edificada i la resta al jardí.
  
Registre de la Propietat: inscrita al tom 903, llibre 171, foli 38, finca 13.526, inscripció 3ª.
  
Càrregues: lliure de càrregues i arrendaments.
  
El present acord es publicarà en el Diari Oficial de la Generalitat Valenciana, als efectes de l'article 56.2 del Reglament d'Expropiació Forçosa; per a que els interessats, una vegada publicada la relació i fins al moment de l'alçament de l'acta prèvia, puguen formular per escrita al·legacions, davant de la corporació local expropiadora, als efectes d'esmenar possibles errors que s'hagen patit en relacionar els béns afectats per la urgent ocupació.
  
Aquest acord posa fi a la via administrativa en virtut de l'article 109.c) de la Llei 30/1992, de 26 de novembre. Els interessats podran interposar contra aquest els següents recursos:
  
a) Recurs potestatiu de reposició davant del Govern Valencià, en el termini d'un mes, comptador a partir de l'endemà de la publicació de l'acord en el Diari Oficial de la Generalitat Valenciana. Contra la desestimació expressa del recurs potestatiu de reposició o, si fa el cas, contra la desestimació presumpta del mateix pel transcurs d'un mes, es podrà interposar, en el termini de dos mesos, recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana. En cas de haver-se interposat recurs administratiu potestatiu de reposició no es podrà interposar recurs contenciós administratiu, fins que el primer siga resolt expressament o s'haja produït la seua desestimació presumpta pel transcurs d'un mes. Això d'acord amb el que estableixen els articles 48, 107 i següents, i 116 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú; i 46 de la Llei 29/1998, de 13 de juliol, reguladora de la Jurisdicció Contenciosa Administrativa; i
  
b) Directament recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos, comptadors a partir de l'endemà de la publicació de l'acord en el Diari Oficial de la Generalitat Valenciana, d'acord amb els articles 10 i 46 i següents de la Llei 29/1998, de 13 de juliol, reguladora de la Jurisdicció Contenciosa Administrativa.
  
Tot això sense perjudici que els interessats puguen exercir qualsevol altra via que estimen oportuna.
  
València, 25 d'abril de 2000
  
El conseller secretari del Govern Valencià,